Դոկտոր Փարնասոսի երևակայությունը

«Դոկտոր Փարնասոսի երևակայությունը» (անգլ.՝ The Imaginarium of Doctor Parnassus), ռեժիսոր Թերրի Հիլիամի կողմից ստեղծված ֆանտաստիկ ֆիլմ։ Պրեմիերան կայացել է «Ռեժիսորների երկշաբաթաթերթի շրջանակներում Կաննի կինոփառատոնում։ Ռուսաստանում ֆիլմը հեռարձակվել է 2010 թվականի հունվարի 28-ին։
Թոնի Շեպարդի կերպարը վերջինն էր ավստրալիացի դերասան Հիթ Լեջերի համար։


== Սյուժե ==
Դոկտոր Փարնասն իր ատրակցիոնի հետ միասին ճանապարհորդում է աշխարհով մեկ․ կախարդական հայելու միջով անցնող յուրաքանչյուր ցանկացող հայտնվում է իր երևակայությամբ ստեղծված աշխարհում։ Դեռ շատ վաղուց նա գրազ էր եկել խավարի բարձրաստիճան պահակազորից ոմն Նիքի հետ, և ստացել էր անմահություն։ Շատ տարիներ անց նա հանդիպեց իրական սիրուն, և նոր պայման կնքեց նրա հետ՝ անմահությունը փոխարինեց պատանեկությամբ, սակայն այն պայմանով, որ նրա երեխաները 16 տարեկանից հետո դառնալու էին Նիկի սեփականությունը։ Վալենտինան՝ ավագ դուստրը, շուտով կդառնա 16 տարեկան, և Դոկտոր Փարնասը ամեն կերպ փորձում է նրան պաշտպանել անխուսափելի ճակատագրից։ Պարոն Նիքը գալիս է Վալենտինայի ետևից, սակայն, միշտ պատրաստ լինելով նոր գրազին, նա գալիս է նոր համաձայնության։ Արդեն հաղթող է դառնում նա, ով առաջինը կհմայի և կգերեվարի 5 հոգու։ Դոկտոր Փարնասը փնտրում է համագործակիցների, նույնիսկ պատրաստվում է աղջկա ձեռքը խոստանալ նրան, որը կօգնի նրան հաղթել խավարի պահակազորին։ Նա պետք է հաղթահարի բազում սյուրռեալիստական արգելքներ և միանգամայն ուղղի անցյալում գործած իր սխալները՝ Վալենտինային փրկելու համար։ Այդ ճանապարհին նրան օգնում և երբեմն խանգարում են խմբի անդամները՝ խիստ և պրակտիկ թզուկ Պերսին, հմայիչ Անտոնը և խորհրդավոր Թոնին


== Դերերում ==
Հիթ Լեջեր — Թոնի Շեպարդ - խորհրդավոր անծանոթ, ով միանում է թափառող կրկեսին։ Դերասանի վերջին կերպարը։ Լեջերը մահացել է նկարահանումների ավարտին, որից հետո Թոնիի կերպարը ստանձնել են 3 դերասաններ՝ Ջոնի Դեփը, Քոլին Ֆարելը, Ջուդ Լոու։
Քրիստափոր Պլամեր — Դոկտոր Փարնաս  - խմբի հազարամյա առաջնորդը
Էնդրյու Գառֆիլդ — Անտոն - թախառող կրկեսի խմբի անդամը
Վեռն Թրոյեր — Թզուկ Պերսի
Լիլի Կոուլ — Վալենտինա- Դոկտոր Փարնասի դուստրը
Թոմ Ուեյքթս — Պարոն Նիք - խավարի բարձրաստիճան պահակազորերից
Փիթեր Սթորմարե— Տիեզերքի նախագահ
Պալոմա Ֆեյտ — Սալլի- աղջիկ փաբից
Մայքլ Էկլունդ — Շեպարդի օգնականը


== Պարգևներ և անվանակարգեր ==
2010 թվական - Օսկարի մրցանակաբաշխության 2 առաջադրում՝ նկարիչների լավագույն աշխատանք (Դեվիդ Ուորեն, Անաստասիա Մասարո, Սմիթ Քերոլայն), լավագույն հանդերձանք (Մոնիկ Պրյուդոմ)
2010 թվական - 2 առաջադրում Սատուրն մրցանակաբաշխությունում՝ լավագույն միջազգային ֆիլմ, լավագույն գրիմ (Սառա Մոնզանի)
2010 թվական- 2 առաջադրում Բրիտանական կինոկատակերգությունում՝ լավագույն գրիմ (Սառա Մոնզանի), նկարիչների լավագույն աշխատանք (Դեվիդ Ուորեն, Անաստասիա Մասարո, Սմիթ Քերոլայն)


== Փաստեր ==
Ռուս քննադատները ֆիլմի անվանումը թարգմանում են նաև «Դոկտոր Փարնասուսի իմաջինարիում»։
Ֆիլմի նկարահանումները սկսվել են 2007 թվականի դեկտեմբերի սկզբին։ 2008 թվականի հունվարի 18-ին Հիթ Լեջերը վերջին անգամ է մասնակցել ֆիլմի Լոնդոնյան նկարահանումներին, 1 շաբաթից հետո նա պետք է վերադառնար նկարահանումների հրապարակ, սակայն հունվարի 22-ին նրա մահացած գտան Նյու Յորքում։ Այդ իրադարձությունների հետ կապված ֆիլմի նկարահանումները դադարեցին, սցենարիստներն ու ռեժիսորները ստիպված եղան փոխել սցենարը։


== Ծանոթագրություններ ==


== Արտաքին հղումներ ==
Официальный сайт Archived 2009-08-11 at the Wayback Machine.(անգլ.)